**Odôvodnenie nerozdelenia zákazky na časti**

podľa § 28 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Názov predmetu zákazky: Mobilné telekomunikačné služby

Predmetom zákazky je zriadenie a poskytovanie komplexnej, bezpečnej, efektívnej a ekonomicky výhodnej elektronickej komunikačnej služby (hlasové volania, SMS, MMS, internetové pripojenie v mobilných komunikačných zariadeniach) prostredníctvom jednotnej virtuálnej privátnej siete (VPS) pre účastníkov MV SR.

VPS bude vytvorená osobitne pre každého z účastníkov MV SR, ako pripojenie VPS všetkých SIM kariet účastníkov MV SR do mobilnej komunikačnej siete poskytovateľa ako aj ďalšie s tým súvisiace služby.

Súčasťou poskytovania služieb bude pripojenie VPS účastníkov MV SR do elektronickej komunikačnej siete poskytovateľa VPS a aj ostatných poskytovateľov elektronických komunikačných sietí podľa § 3 zákona č. 351/2011 Z. z o elektronickej komunikáciách, do osobitných sietí MV SR (hlasovej a dátovej), ktoré MV SR zriadilo a prevádzkuje podľa Zákona č. 351/2011 Z. z o elektronickej komunikáciách a možnosť jej nepretržitého využívania.

Predmet zákazky nie je možné rozdeliť pre jeho povahu a vzájomnú previazanosť jednotlivých častí plnenia. Kvantitatívne nie je možné rozdeliť a takto plniť predmet zákazky na časti, vylučuje to samotná povaha plnenia, ktorá spočíva vo vytvorení a prevádzkovaní virtuálnej privátnej siete, prostredníctvom ktorej budú poskytované jednotlivé služby. Predmet zákazky nie je možné plniť viacerými malými, prípadne stredne veľkými podnikmi, keďže na relevantnom trhu takýto nepôsobia. Úspešný uchádzač musí zabezpečiť plnenie predmetu zákazky   
v časti zabezpečenia funkčnosti kľúčových služieb po celom svete a to bezodkladne po začatí plnenia zákazky. Podmienkou pre poskytovanie predmetu zákazky je tiež osobitné povolenie zo strany štátnych orgánov, ktorým disponuje na relevantnom trhu v čase vyhlásenia zákazky len obmedzený počet potencionálnych uchádzačov. Delenie zákazky na časť „mobilné služby“ a časť „dátové služby“ by predstavovalo nehospodárny úkon, vzhľadom na jeho negatívny dopad na celkovú výslednú cenu (V predmetnom segmente je štandardom, že poskytovateľ, ktorý poskytuje objednávateľovi viac typov služieb, požaduje za takého služby nižšiu celkovú cenu).

Nerozdelenie predmetu zákazky na časti je opodstatnené a odôvodnené a nepredstavuje porušenie princípov verejného obstarávania.